Coprophilus striatulus

Coprophilus striatulus er en biller som hører til underfamilien tannkortvinger (Oxytelinae) i den store familien kortvinger (Staphylinidae). Den lever mellom råtnende plantemateriale og er den eneste nordeuropeiske representanten for slekten Coprophilus, som omfatter rundt 30 arter.

Utseende 
En middelsstor (5-7 millimeter), slank, svart kortvinge. Hele kroppen er kraftig punktert, på dekkvingene danner punktene litt uregelmessige rader. Hodet er stort og bredt, omtrent så langt som bredt, med små, runde fasettøyne. Pronotum er nærmest trapesformet, men med litt rundede sider, bredest ved framkanten, litt bredere enn langt. Dekkvingene er nokså korte, bakkroppen lang, litt smalere ved roten. Beina er middels lange, leggene har tydelige pigger på utsiden.

Levevis 
Arten kan finnes i kompost og andre steder der det finnes råtnende plantemateriale.

Systematisk plassering 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger Oxytelinae Fleming, 1821
 Gruppe Coprophilini Erichson, 1839
 Slekten Coprophilus Latreille, 1829
 Coprophilus striatulus (Fabricius, 1792)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 

Tannkortvinger
Biller formelt beskrevet i 1792
Dyr formelt beskrevet av Johann Christian Fabricius